Funke Opeke

Elämä| Koulutus | 
Obafemi Awolowo UniversityColumbian yliopisto View and modify data on Wikidata  |

Muita tietoja| Työala | 
Internet, tietokoneverkko View and modify data on Wikidata  |
| Palkinnot | 
All African Businesswoman of the year (2012)The World's Top 50 Women in Tech (2018)OkayAfrica 100 Women (2018)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Funke Opeke** on nigerialaisen MainOne-tietoverkkoyhtiön perustaja ja toimitusjohtaja. MainOne yhdisti vuonna 2010 ensimmäisenä Länsi-Afrikan merivalokaapelilla muuhun internetiin ja paransi merkittävällä tavalla alueen tietoverkkoyhteyksiä. Forbes valitsi Opeken vuonna 2018 The World's Top 50 Women in Tech -listalleen yhtenä perusteenaan, että tämä auttoi rakentamaan Nigeriasta Afrikan suurimman talouden.

Ura
---

Opeke suoritti sähkötekniikan kandidaatin ja maisterin tutkinnot Obafemi Awolowo -yliopistosta Ifessä ja Columbian yliopistosta Yhdysvalloista. Valmistuttuaan Columbian yliopistosta hänestä tuli Verizon Communicationsin tukkumyynnin johtaja New Yorkissa. Vuonna 2005 hän palasi Nigeriaan ja toimi MTN Nigeriassa teknisenä johtajana. Hän toimi myös konsulttina Transcorpissa ja NITELin operatiivisena johtajana lyhyen ajan.

Opeke yritti parantaa ensin Nigerian internet-yhteyksiä NITELin kanssa. Tämän osoittautuessa mahdottomaksi hän perusti 2008 oman yrityksensä MainOnen. Merkittävimpiä saavutuksia oli rahoituksen hankkiminen MainOnelle merivalokaapeliyhteyden rakentamiseen Nigeriasta Eurooppaan. MainOne rakensi Länsi-Afrikan ensimmäisen yksityisen valokaapeliverkoston joka kulki vuonna 2010 Nigeriasta Ghanan kautta Portugaliin. Vuonna 2012 verkko yhdistettiin London Internet Exchange -yhteyspisteeseen. Vuonna 2015 se laajeni edelleen Kameruniin ja 2018 Senegaliin ja Côte d'Ivoireen. Tammikuussa 2015 MainOne avasi tytäryhtiön MDXi:n, joka rakentaa Tier III -tasoisia datakeskuksia Länsi-Afrikkaan. Vuonna 2022 Equinix osti MainOnen 320 miljoonalla dollarilla.

Yksityiselämä
-------------

Opeke syntyi Ile-Olujissa, Ondon osavaltiossa. Opeken isä on Cocoa Research Institute of Nigeria -tutkimuslaitoksen johtaja ja hänen äitinsä on opettaja. Hänellä on yhdeksän sisarusta. Lapsena hän asui Ibadanissa, Oyon osavaltion pääkaupungissa ja kävi siellä Queens School for Girls -tyttökoulua.

Tunnustukset
------------

* 2012, CSBN: All African Businesswoman of the year
* 2018, Forbes: The World's Top 50 Women in Tech
* 2018, OkayAfrica 100 Women

Lähteet
-------

1. ↑ . Tieto on haettu Wikidatasta.
2. ↑ . Tieto on haettu Wikidatasta.
3. 1 2  Funke Opeke *Forbes*. Viitattu 12.3.2023. (englanniksi)
4. 1 2  Femke van Zeijl: Funke Opeke: Nigeria’s cyber revolutionary *www.aljazeera.com*. Viitattu 12.3.2023. (englanniksi)
5. ↑  "Raising money is the most difficult thing I ever did as an entrepreneur" — Funke Opeke, MainOne CEO *techpoint.africa*.  6.6.2017. Viitattu 12.3.2023. (englanniksi)
6. ↑  Main One is first West African Carrier to 'connect London Internet Exchange' - Technology Times *technologytimes.ng*.  8.10.2012. Viitattu 12.3.2023. (englanniksi)
7. ↑  Inside MainOne's top secret Data Centre in Lagos, Nigeria *techpoint.africa*.  16.9.2015. Viitattu 12.3.2023. (englanniksi)
8. ↑  Equinix seals $320 million MainOne acquisition deal *The Guardian Nigeria News - Nigeria and World News*.  6.4.2022. Viitattu 12.3.2023. (englanniksi)
9. ↑  5 things you didn't know about Funke Opeke, CEO of MainOne *techpoint.africa*.  5.5.2017. Viitattu 12.3.2023. (englanniksi)
10. ↑  MainOne’s Funke Opeke wins 2012 CNBC All African Businesswoman of the year award *innovation-village.com*. Viitattu 12.3.2023.
11. ↑  Funke Opeke — OKAYAFRICA's 100 WOMEN *web.archive.org*.  13.6.2018.  Arkistoitu 13.6.2018. Viitattu 12.3.2023.